
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Δημοτικού Παιδικού Σταθμού Δ.Δ. Λεβαί- 

ας Δήμου Φιλώτα» Ν. Φλώρινας. 1 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Δημοτικού Παιδικού Σταθμού Δ.Δ. Φεγό- 
ρων Δήμου Φιλώτα» Ν. Φλώρινας. 2 


ΑΠΟΦΑΣΕΙ Σ 

Αριθ. 82 (1) 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Δημοτικού Παιδικού Σταθμού Δ.Δ. Λεβαίας 
Δήμου Φιλώτα» Ν. Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 Ν.1188/81, όπως τροπο¬ 
ποιήθηκαν με τις όμοιεςτου άρθρου 8 παρ. 5του Ν. 2307/95. 

2. Τις διατάξεις του άρθρου 8 του Ν.2503/97 και 27 του 
Ν.2081/1992. 

3. Τις αριθμ. 18/2000 και 214/2000 αποφάσεις του Διοι¬ 
κητικού Συμβουλίου του Δημοτικού Παιδικού Σταθμού Λε¬ 
βαίας και του Δημοτικού Συμβουλίου Φιλώτα αντίστοιχα 
αναφορικά με την έγκριση του Ο.Ε.Υ. του Ν.Π.Δ.Δ. «Δη¬ 
μοτικός Παιδικός Σταθμός Δ.Δ.Λεβαίας». 

4. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ν.Φλώρινας που διατυπώθηκε 
στο 13/12/21.12.2000 πρακτικό του, αποφασίζουμε: 

Εγκρίνουμε τις αριθμ. 18/2000 και 214/2000 αποφάσεις 
του Διοικητικού Συμβουλίου του Δημοτικού Παιδικού 
Σταθμού Λεβαίας και του Δημοτικού Συμβουλίου Φιλώτα 
αντίστοιχα που αφορούν την ψήφιση του Ο.Ε.Υ. του 
Ν.Π.Δ.Δ. με την επωνυμία «Δημοτικός Παιδικός Σταθμός 
Δ.Δ. Λεβαίας Δήμου Φιλώτα» ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΠΑΙΔΙΚΟΥ 
ΣΤΑΘΜΟΥ Δ.Δ. ΛΕΒΑΙΑΣ ΤΟΥ ΔΗΜΟΥ ΦΙΛΩΤΑ 

Ο Παιδικός Σταθμός Δ.Δ. Λεβαίας λειτουργεί σύμφωνα 


με την παράγρ. 2 άρθρου 203 του Π.Δ. 410/95 (Συστατική 
πράξη των Παιδικών Σταθμών ως Δημοτικά Νομικά Πρό- 
σοθπα) και του άρθρου 2 της Π2β/2827/17.7.97 κοινής 
απόφασης Υφυπουργών Εσωτερικών, Δημόσιας Διοίκη¬ 
σης και Αποκέντρωσης, Υγείας και Πρόνοιας (Κανονισμός 
λειτουργίας των Δημοτικών Νομικών Προσώπων ήτοι των 
Παιδικών Σταθμών) με το παρόν οργανωτικό σχήμα, στο 
οποίο καθορίζεται η εσωτερική διάρθρωση των υπηρε- 
σιώντου Σταθμού, εξασφαλίζεται η αριθμητική και ποιοτι¬ 
κή στελέχωσή του και προσδιορίζονται οι αρμοδιότητες 
και οι θέσεις του στελεχιακού του δυναμικού κατά κατη¬ 
γορίες και κλάδους. 

Άρθρο Ιο 

Νομική προσωπικότητα και Επίπεδο λειτουργίας 

Συνιστάται στον Παιδικό Σταθμό του Δ.Δ. Λεβαίας του 
Δήμου Φιλώτα, ως Νομικό Πρόσωπο του άρθρου 203 του 
Π.Δ. 410/95 ήτοι Δημοτικό Νομικό Πρόσωπο, υπηρεσία, σε 
επίπεδο τμήματος, σύμφωνα με τη Γ2β/5466/5.12.98 κοινή 
απόφαση Υπουργών Προεδρίας, Υγείας Πρόνοιας και Κοι¬ 
νωνικών Ασφαλίσεων και είναι δυναμικότητας -50- νηπίων. 

Άρθρο 2ο 

Σκοπός του Σταθμού 

Ο σκοπός του Σταθμού είναι η διαπαιδαγώγηση, καθη¬ 
μερινή φύλαξη, φροντίδα, ημερήσια διατροφή και ψυχα¬ 
γωγία νηπίων, εργαζομένων γονέων, η πολύπλευρη νοη- 
τική, συναισθηματική, κοινωνική, ψυχοσωματική ανάπτυ¬ 
ξη των παιδιών, η προπαρασκευή τους για τη φυσική 
μετάβασή τους από την οικογενειακή ζωή στο σχολικό πε¬ 
ριβάλλον, η εξάλειψη, κατά το δυνατόν, με αντισταθμιστι¬ 
κή αγωγή των διαφορών των παιδιών λόγω του διαφορε¬ 
τικού πολιτιστικού, οικονομικού και μορφωτικού επιπέ¬ 
δου των γονέων και η εξυπηρέτηση των εργαζομένων 
γονέων με τη λειτουργία του σταθμού ως κέντρου κοινω¬ 
νικής πολιτικής και βοήθειας. 

Άρθρο 3ο 

Γραφείο Προέδρου και Διοικητικού Συμβουλίου 

Ο Πρόεδρος καιτοΔ.Σ.του Νομικού Προσώπου κατευ¬ 
θύνει τη δράση για την εκπλήρωση της αποστολής του. 

Διοικεί και διαχειρίζεται την περιουσία και τους πόρους 
του Ν.Π. Εγκρίνει και υποβάλλει τον ετήσιο προϋπολογι¬ 
σμό, απολογισμό και ισολογισμό. Εκπονεί επενδυτικά προ- 

γράμματα και προγράμματα ανάπτυξης των δραστηριοτή- 
τωντου Ν.Π. και αποφασίζει γενικά για κάθε θέμα που είναι 
αρμόδιο από το Νόμο και τον κανονισμό λειτουργίας. 

Ο πρόεδρος: 

Εκτελεί τις αποφάσεις του Δ.Σ. 

Συγκαλεί σε συνεδρίαση το Δ.Σ. 

Παρακολουθεί και κατευθύνει τη λειτουργία του Ν.Π. 

Προΐσταταιτων υπηρεσιώντου Ν.Π. και εκδίδει τις πρά¬ 
ξεις που αφορούν το προσωπικό και είναι πειθαρχικός 
προϊστάμενος αυτού. 

Εκπροσωπεί το Ν.Π. σε κάθε δικαστήριο και δημόσια 
αρχή. 

Υπογράφει τα έγγραφα και τις συ μβάσεις του Ν. Π. 

Αποφασίζει για τη λήψη έκτακτων μέτρων και υποβάλ¬ 
λει τις σχετικές αποφάσεις για έγκριση στο Δ.Σ. 

Άρθρο 4ο 
Θέσεις 

• 3 θέσεις ΤΕ3 Βρεφονηπιοκόμων (ΤΕ με βαθμό Δ' - Α' 
Προϊστάμενου) κάτοχοι πτυχίου ΤΕ1 βρεφονηπιοκομίας 
της ημεδαπής ή ισότιμης σχολής της αλλοδαπής. 

Επειδή ο Σταθμός λειτουργεί σε επίπεδο τμήματος και 
δέχεται τουλάχιστον 50 παιδιά και η αναλογία σύμφωνα 
με το Νόμο είναι 25 νήπια στην κάθε βρεφονηπιοκόμο 
απαιτούνται 2 θέσεις. Επειδή εξάλλου το ωράριο εργα¬ 
σίας των βρεφονηπιοκόμων είναι 6/ωρο ενώ του Σταθμού 
είναι 9/ωρο, υπάρχει ανάγκη κάλυψης των τριών (3) ως 
άνω κενών ωρών, όπως υπάρχει και ανάγκη καθημερινής 
ενασχόλησης ενός ή μιας βρεφονηπιοκόμου με τις διοι¬ 
κητικές λειτουργικές και γενικότερα τρέχουσες ανάγκες 
του Σταθμού. Ο Διευθυντής, ως προϊστάμενος δεν υπο¬ 
λογίζεται σ’ αυτήν την αναλογία και έτσι η σύσταση της 
μιας επιπλέον θέσης βρεφονηπιοκόμου, πέραν της νομί¬ 
μου ως άνω αναλογίας, είναι επιβεβλημένη και υπαγο¬ 
ρεύεται από την ανάγκη καλύψεων των δύο αναγκών που 
προαναφέρθηκαν. Οι θέσεις των μονίμων των αντιστοί¬ 
χων κλάδων θα καλυφθούν όταν φύγουν οι προσωποπα¬ 
γείς. 

• 1 θέση κλάδου ΔΕ32 Μαγείρου (βαθμός Δ') 

• 1 θέση Προσωπικού Καθαριότητας - Βοηθητικών ερ¬ 
γασιών (ΙΒ) ΥΕ16. 

Προσωποπαγείς θέσεις (προσωρινές) 

Στους παραπάνω κλάδους και θέσεις εντάσσονται σε 
θέσεις συνιστώμενες προσωποπαγείς, με το ήδη υπηρε¬ 
τούν μόνιμο υπαλληλικό προσωπικό του Σταθμού που με¬ 
τατάσσεται αυτοδίκαια, σύμφωνα μετο αριθ. 9 παράγρ. 7 
του Ν. 2503/97 και οι οποίες θα καταργηθούν μετά την 
έξοδο του μονίμου προσωπικού από την υπηρεσία (προ¬ 
σωρινές). 

Στον παρόντα Σταθμό, σε τέτοιου είδους προσωποπα¬ 
γείς θέσεις, υπηρετούν υπάλληλοι, που καλύπτουν θέ¬ 
σεις ΤΕ Νηπιαγωγών (προσωρινές) 2, ΥΕ16 μαγείρων 0, 
ΥΕ βοηθών εργασιών και καθαριότητας 0. 

Τυπικά προσόντα διορισμού: 

• Στον κλάδο ΤΕ3 Βρεφονηπιοκόμων. 

Πτυχίο ή δίπλωμα ΤΕΙ της ημεδαπής ή ισότιμων σχολών 
της ημεδαπής ή αλλοδαπής. 

• Στον κλάδο ΔΕ32 Μαγείρων. 

Πτυχίο μέσης σχολής μαγείρων και ελλείψει αυτών από¬ 
φοιτος εξαταξίου Γυμνασίου ή Λυκείου. 

• Στον κλάδο ΥΕ14 βοηθών Μαγείρων και ΥΕ16 Προ¬ 
σωπικού Καθαριότητας. 

Απολυτήριο υποχρεωτικής εκπαίδευσης. 


Άρθρο 5ο 
Διευθυντής 

Α' Επιλογή Διευθυντή 

Για τη θέση του Διευθυντή του ως άνω Νομικού Προ¬ 
σώπου επιλέγεται υπάλληλος με βαθμό Α' - Δ' των κατη¬ 
γοριών ΠΕ, ΤΕ (Κλάδων Νηπιαγωγών προς Βρεφονηπιο¬ 
κομίας) σύμφωνα με το Ν. 2190/94 άρθρο 36 και το Ν. 
1188/1981 άρθρο 160. Σε περίπτωση που δεν έχει οριστεί 
από το Υπηρεσιακό Συμβούλιο, καθήκοντα ασκεί ο αρχαι¬ 
ότερος υπάλληλος των παραπάνω κλάδων. 

Τον Διευθυντή αναπληρώνει σε περίπτωση απουσίας ή 
κωλύματος ο κατά βαθμό ανώτερος υπάλληλος των παρα¬ 
πάνω κλάδων και ο οποίος θα ορίζεται με απόφαση του Δ.Σ. 

Β' Καθήκοντα Διευθυντή. 

• Ο Διευθυντής παρίσταται στις συνεδριάσεις του Διοι¬ 
κητικού Συμβουλίου χωρίς ψήφο σε περίπτωση που δεν 
είναι μέλος του Διοικητικού Συμβουλίου. Εισηγείται θέμα¬ 
τα της ημερήσιας διάταξης που καταρτίζονται από τον 
Πρόεδρο του Δ.Σ. και εκφέρει γνώμη για κάθε ένα από αυ¬ 
τά, που καταχωρείται στα πρακτικά. Εκτελεί χρέη γραμ¬ 
ματέα και τηρεί τα πρακτικά. 

• Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Παιδικού Σταθ¬ 
μού, των εγκυκλίων και οδηγιών του Υπουργείου και για 
την πιστή εφαρμογή των αποφάσεων του Δ.Σ. 

• Είναι υπεύθυνος για την τήρηση του εκπαιδευτικού 
προγράμματος. 

• Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Δ.Σ. 

• Προΐσταται όλωντων υπαλλήλου του Σταθμού, ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες. Παρακολουθεί και συντονίζει έργο τους ανάλο¬ 
γα προς τις ανάγκες που ανακύπτουν κάθε φορά. 

• Συγκαλεί τουλάχιστον μία φορά το μήνα το προσωπι¬ 
κό του Παιδικού Σταθμού για συζήτηση και ενημέρωση σε 
γενικότερα θέματα που απασχολούν το Σταθμό και για 
προγραμματισμό νέων δραστηριοτήτων. 

• Συντάσσειτηνεμπιστευτική αλληλογραφία του Σταθ¬ 
μού, καθώς επίσης και την υπόλοιπη αλληλογραφία τού¬ 
του και υπογράφει τα έγγραφα εκείνα για τα οποία έχει 
εξουσιοδοτηθεί από το Δ.Σ. 

• Τηρείτη σφραγίδα του Σταθμού καιτηνεμπιστευτική 
αλληλογραφία του. 

• Κρατεί το ένα από τα δύο κλειδιά της αποθήκης. (Το 
άλλο κρατείται από τον νόμιμο αναπληρωτή του Διευθυ¬ 
ντή). 

• Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης μέχρι τρεις (3) ώρες από το κανο¬ 
νικό του ωράριο. 

• Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

• Κατευθύνει το προσωπικό καθαριότητας - βοηθητι¬ 
κών εργασιών ως προς τη σωματική καθαριότητα των νη¬ 
πίων. 

• Επιβλέπει την καθαριότητα του Σταθμού και φροντί¬ 
ζει για τη σωστή λειτουργία του καθώς και για την έγκαι¬ 
ρη παρασκευή του φαγητού. 

• Συνεργάζεται με το Δ.Σ. για την κατάρτιση του ετήσι¬ 
ου προϋπολογισμού εσόδων, εξόδων του Σταθμού και 
του απολογισμού και Ισολογισμού τούτου. 

• Επιμελείται για τον εφοδιασμό του Σταθμού, όσον 
αφορά το παιδαγωγικό υλικό και τα αναγκαία τρόφιμα και 
λοιπά είδη και υλικά, καθώς και για την καλή φύλαξη, συ¬ 
ντήρηση και διάθεση αυτών. 

• Ενημερώνει το προσωπικό των Κλάδων Βρεφονηπιο- 
κομίας ή Νηπιαγωγών (προσωρ.) για τα εισερχόμενα, κά¬ 
θε φορά, έγγραφα στο Σταθμό, ώστε το προσωπικό αυτό 
να είναι σε θέση να τον αναπληρώνει, σε περίπτωση απου¬ 
σίας του ή κωλύματος του. Ίδια ενημέρωση γίνεται και 
στο προσωπικό του Σταθμού, όπου τούτο επιβάλλεται. 

• Συγκαλεί, ύστερα από απόφαση του Δ.Σ. συγκέντρω¬ 
ση γονέων και κηδεμόνων, τουλάχιστον δύο (2) φορές το 
χρόνο, στην οποία παρευρίσκεται ο ίδιος, ένα από τα μέ¬ 
λη του Δ.Σ., οι υπάλληλοι των κλάδων Νηπιαγωγών (προ¬ 
σωρινών) ή Βρεφονηπιοκομίας. Σκοπός της συγκέντρω¬ 
σης είναι η ανταλλαγή απόψεων μεταξύ των γονέων - κη¬ 
δεμόνων και διοίκησης για λειτουργικά θέματα του 
Σταθμού, η ενημέρωσή τους σε ό,τι αφορά την ψυχοσω¬ 
ματική υγεία των παιδιών τους και υποβοήθησή τους στο 
έργο του προσωπικού για την προαγωγή της αυτοεξυπη¬ 
ρέτησης των παιδιών τους. 

• Τηρεί από τα βιβλία του Σταθμού τα εξής : 

α. Βιβλίο παρουσίας προσωπικού 

β. Βιβλίο εμπιστευτικού πρωτοκόλλου 

γ. Βιβλίο παρατηρήσεων μελών Δ.Σ. 

ε. Το Μητρώο των παιδιών. Στο βιβλίο αυτό καταχωρούν 
και υπογράφουν καθημερινά τόσο ο ίδιος όσο και οι υπάλ¬ 
ληλοι των Κλάδων Νηπιαγωγών (προσωρινών) ή Βρεφο¬ 
νηπιοκομίας μη διδαχθείσα ύλη. 

• Εκδίδει και συνυπογράφει με τα άλλα μέλη της Επι¬ 
τροπής τα δελτία εισαγωγής του υλικού. Εκδίδει και συ¬ 
νυπογράφει με το μάγειρα το Δελτίο Εξαγωγής. 

• Τηρεί τα βιβλία διαχείρισης και διοίκησης και λοιπά 
παραστατικά στοιχεία, και διεξάγει τη διαχειριστική υπη¬ 
ρεσία του Σταθμού, σύμφωνα με την προγραμματική σύμ¬ 
βαση. Εκδίδει και συνυπογράφει με τον Πρόεδρο και τον 
Ελεγκτή του Δ.Σ. τις αποδείξεις είσπραξης. 

• Εκδίδει τα χρηματικά εντάλματα και τις επιταγές και 
συνυπογράφει αυτά με τον Πρόεδρο και τον Ελεγκτή. 

• Συντάσσει τις μισθοδοτικές καταστάσεις του πάσης 
φύσεως προσωπικού του Σταθμού και συνυπογράφει αυ¬ 
τά με τον Πρόεδρο και τον Ελεγκτή. 

• Είναι υπεύθυνος γιατηντήρηση των λογαριασμών, τη 
συγκέντρωση των παραστατικών στοιχείων της διαχείρι¬ 
σης, τη φύλαξη και ταξινόμηση των δικαιολογητικών ει¬ 
σπράξεων και πληρωμών, έτσι που να είναι ευχερής ο 
έλεγχος σε οποιοδήποτε χρόνο. 

• Είναι υπεύθυνος για τη συγκέντρωση και απόδοση 
έγκαιρα στα αρμόδια Ταμεία των γενομένων καταστάσεων. 

• Όταν δεν υπηρετεί Διευθυντής ή υπηρετεί ή κωλύεται 
ή απουσιάζει, όλα τα παραπάνω καθήκοντα ασκεί ο νόμι¬ 
μος αναπληρωτής αυτού. 

Άρθρο 6ο 

Υπάλληλοι των Κλάδων Βρεφονηπιοκομίας 
ή Νηπιαγωγών (Προσωρινός) 

• Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων ανάλογα με την ηλικία τους. 

• Εισηγούνται στον Προϊστάμενο του Σταθμού για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 


• Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας το εκπαιδευτικό υλικό που του έχει διατεθεί. 

• Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας - βοηθητικών 
εργασιών. 

• Φροντίζουντα παιδιά κατά την ώρα του φαγητού. 

• Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

• Βοηθούν τον Διευθυντή κατά τις ώρες που δεν απα¬ 
σχολούνται με τα παιδιά στη διοικητική και διαχειριστική 
εργασία και εκτελούν κάθε άλλη εργασία σε περίπτωση 
έκτακτης ανάγκης με υπόδειξη του Προϊστάμενου. 

• Οι υπάλληλοι του κλάδου Βρεφονηπιοκομίας, εφό¬ 
σον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τα ακόλουθα: 

α. Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

β. Επιμελούνται του καθημερινού ιματισμού των βρε¬ 
φών που παραλαμβάνουν από τη Διευθύντρια, ευθυνόμε- 
νοι για κάθε απώλεια ή αδικαιολόγητη καταστροφή του. 

• Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από το Διευ¬ 
θυντή. 

Άρθρο 7ο 

Υπάλληλοι του κλάδου Βοηθητικού Προσωπικού - 
Μαγειρείου. 

Ο υπάλληλος που ορίζεται να ασκεί καθήκοντα μαγεί¬ 
ρου : 

• Παραλαμβάνει από το Διευθυντή την αναγκαία ποσότη¬ 
τα τροφίμων και υπογράφει τα σχετικά δελτία εξαγωγής. 

• Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοστο- 
λόγιο και διαιτολόγιο. 

• Φροντίζει για το σερβίρισμα του προγεύματος και του 
μεσημεριανού φαγητού. 

• Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από το Διευ¬ 
θυντή και οφείλει να φροντίζει για την καλή συντήρηση και 
καθαριότητα αυτών, καθώς και του χώρου του μαγειρεί¬ 
ου, ευθυνόμενος για κάθε απώλεια ή αδικαιολόγητη κα¬ 
ταστροφή τους. 

• Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κατάλ¬ 
ληλο χώρο αποθηκεύσεως αυτών και μεριμνά για τη δια¬ 
τήρηση τηςτάξηςκαιτηςκαθαριότηταςτου χώρου αυτού. 

• Σε όλες τις παραπάνω εργασίες βοηθιέται από το 
προσωπικό καθαριότητας βοηθητικών εργασιών, με υπό¬ 
δειξη του Διευθυντή. 

• Εκτελεί κάθε άλλη εργασία, όταν υπάρχει έκτακτη 
ανάγκη με υπόδειξη του Διευθυντή. 

• Σε περίπτωση που απουσιάζει ο Διευθυντής ή ο ανα¬ 
πληρωτής αυτού, κρατά το δεύτερο κλειδίτης αποθήκης. 

Άρθρο 8ο 
Βοηθός μαγείρου 

• Βοηθάει το μάγειρα για την παρασκευή του φαγητού. 

• Φροντίζει για το σερβίρισμα του προγεύματος και του 
μεσημεριανού φαγητού. 

• Αντικαθιστά το μάγειρα. 

• Αντικαθιστά το προσωπικό καθαριότητας. 

• Εκτελεί κάθε άλλη εργασία, όταν υπάρχει έκτακτη 
ανάγκη με υπόδειξη του Δ/ντή. 

Άρθρο 9ο 

Υπάλληλοι του Κλάδου Προσωπικού Καθαριότητας 

Βοηθητικών εργασιών 

• Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

• Είναι αποκλειστικά υπόλογοι για τον Γενικό Ιματισμό 
του Σταθμού και παραλαμβάνουν από το Διευθυντή, 
εκτός εκείνου που χρησιμοποιείται από κάθε υπάλληλο 
των κλάδων Βρεφονηπιοκομίας ή Νηπιαγωγών (προσω¬ 
ρινός) και οφείλουν να μεριμνούν για την καλή συντήρη¬ 
ση, καθαριότητα και φύλαξη αυτού στον κατάλληλο χώρο 
αποθήκευσής του, ευθυνόμενοι για κάθε απώλεια ή αδι¬ 
καιολόγητη καταστροφή του. 

• Βοηθούντο μάγειρα στηνπροετοιμασίατου φαγητού 
των παιδιών. 

• Φροντίζουν για τη διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφο/μίας ή Νηπιαγωγών (προσωρινός) 
καθ’ όλη τη διάρκεια του φαγητού των παιδιών. 

• Φροντίζουν μετά το τέλος του φαγητού για τη συγκέ¬ 
ντρωση και μεταφορά στο χώρο του μαγειρείου των ει¬ 
δών εστιάσεως. 

• Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού Μαγειρείου, εκτελούν εκ περιτροπής και καθήκο¬ 
ντα Μαγείρου μέχρι την πρόσληψη έκτακτου υπαλλήλου 
προς αναπλήρωση του κωλυόμενου ή ασθενούντος. 

• Επιλαμβάνονται της καθαριότητας των παιδιών του 
νηπιακού τμήματος. 

• Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

Άρθρο 10ο 

Αποδοχές 

Το προσωπικό θα αμείβεται σύμφωνα με όσα ορίζει ο Ν. 
2470/97 με τα επιδόματα και τις παροχές των υπαλλήλων 
των ΟΤΑ. Οι επιπλέον θέσεις θα βαρύνουν τον Προϋπο¬ 
λογισμό του Δήμου. 

Άρθρο 11ο 

Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωσή τους σε καινού¬ 
ριες μεθόδους πρακτικής και εργασίας είναι απαραίτητη 
η συμμετοχή τους σε σοβαρά σεμινάρια στο εσωτερικό 
της χώρας ή το εξωτερικό. Το κόστος αυτών των συμμε¬ 
τοχών θα καλύπτεται από τον προϋπολογισμό ή το Δήμο 
Αμυνταίου. 

Άρθρο 12ο 

Υπερωρίες 

Εάν για τις ανάγκες εξυπηρέτησης του Σταθμού απαι¬ 
τηθεί επιπλέον υπηρεσιακή απασχόληση αυτή θα αποφα- 


σίζεται νόμιμα, θα αποδεικνύεται όπως ορίζει ο νόμος και 
θα αμείβεται σύμφωνα με τις κείμενες διατάξεις και το Ν. 
2470/97. 

Άρθρο 13ο 

Ειδικοί κανόνες για το προσωπικό 

• Οι ώρες προσέλευσης και αποχώρησης του προσω¬ 
πικού του Ν. Π. καθορίζονται με απόφαση του Δ.Σ. και εί¬ 
ναι ανάλογες με το ωράριο εργασίας και τις ώρες λει¬ 
τουργίας του Σταθμού. 

• Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. Εφόσον συντρέχουν 
ιδιαίτερα σοβαροί λόγοι προσωπικοί ή υπηρεσιακοί λόγοι 
επιτρέπεται ολιγόωρη απομάκρυνση του υπαλλήλου, με¬ 
τά από ειδική άδεια του Προϊσταμένου ή σε εξαιρετικές 
επείγουσες περιπτώσεις του υπεύθυνου του Σταθμού. 

• Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική απο¬ 
δοχή του προσωπικού, αλλά αποβλέπει στην εξυπηρέτη¬ 
ση ομαλήςλειτουργίας του Σταθμού. 

Κατά συνέπεια δεν επιτρέπεται η χορήγηση στο προ¬ 
σωπικό φαγητού σε χρήμα ή σε είδος ή χωριστά παρα¬ 
σκευή φαγητού για το προσωπικό. 

• Στο προσωπικό του Σταθμού χορηγούνται κάθε χρό¬ 
νο δύο (2) μπλούζες εργασίας (χειμερινή -θερινή) καθώς 
και δύο (2) ζεύγη υποδημάτων (θερινά - χειμερινά). Οι 
μπλούζες και τα υποδήματα θα συμπεριλαμβάνονται στο 
γενικό ιματισμό του Ιδρύματος. 

Άρθρο 14ο 

• Για κάθε θέμα που δεν καλύπτεται ρητά από τον πα¬ 
ρόντα Οργανισμό Εσωτερικής Λειτουργίας θα ισχύει ο 
σχετικός κατά περίπτωση νόμος. 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του υπηρετούντος προσωπικού. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Νομικού Προ¬ 
σώπου «Δημοτικός Παιδικός Σταθμός Δ.Δ. Λεβαίας Δή¬ 
μου Φιλώτα», το ύψος της οποίας δεν μπορεί να προσδιο- 
ρισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 19 Ιανουάριου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΝΙΚΟΛΑΪΔΗΣ 


Αριθ. Α.Π.83 (2) 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Δημοτικού Παιδικού Σταθμού Δ.Δ. Βεγό- 
ρων Δήμου Φιλώτα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. - Τις διατάξεις του άρθρου 12 Ν. 1188/81 όπως τρο¬ 
ποποιήθηκαν με τις όμοιες του άρθρου 8 παρ. 5 του Ν. 
2307/95. 

2. - Τις διατάξεις του άρθρου 8 του Ν.2503/97 και 27 του 
Ν. 2081/1992. 

3. - Τις αριθμ. 19/2000 και 215/2000 αποφάσεις του Δι¬ 
οικητικού Συμβουλίου του Δημοτικού Παιδικού Σταθμού 
Βεγόρων και του Δημοτικού Συμβουλίου Φιλώτα αντί¬ 
στοιχα αναφορικά με την έγκριση του Ο.Ε.Υ. του Ν.Π.Δ.Δ. 
«Δημοτικός Παιδικός Σταθμός Δ.Δ. Βεγόρων». 

4. -Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ν.Φλώρινας που διατυπώθη¬ 
κε στο 13/13/21-12-2000 πρακτικό του, αποφασίζουμε: 

Εγκρίνουμε τις αριθμ. 19/2000 και 215/2000 αποφάσεις 
του Διοικητικού Συμβουλίου του Δημοτικού Παιδικού 
Σταθμού Βεγόρων και του Δημοτικού Συμβουλίου Φιλώτα 
αντίστοιχα που αφορούν την ψήφιση του Ο.Ε.Υ. του 
Ν.Π.Δ.Δ. με την επωνυμία «Δημοτικός Παιδικός Σταθμός 
Δ.Δ. Βεγόρων Δήμου Φιλώτα» ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΠΑΙΔΙΚΟΥ ΣΤΑΘΜΟΥ Δ.Δ. ΒΕΓΟΡΩΝ 
ΤΟΥ ΔΗΜΟΥ ΦΙΛΩΤΑ 

Ο Παιδικός Σταθμός Δ.Δ. Βεγόρων λειτουργεί σύμφω¬ 
να μετηνπαράγρ. 2 άρθρου 203 του Π.Δ. 410/95 (Συστα¬ 
τική πράξη των Παιδικών Σταθμών ως Δημοτικά Νομικά 
Πρόσωπα) καιτου άρθρου 2 της Π2β/2827/17.7.97 κοινής 
απόφασης Υφυπουργών Εσωτερικών, Δημόσιας Διοίκη¬ 
σης και Αποκέντρωσης, Υγείας και Πρόνοιας (Κανονι¬ 
σμός λειτουργίας των Δημοτικών Νομικών Προσώπων 
ήτοι των Παιδικών Σταθμών) με το παρόν οργανωτικό 
σχήμα, στο οποίο καθορίζεται η εσωτερική διάρθρωση 
των υπηρεσιώντου Σταθμού, εξασφαλίζεται η αριθμητική 
και ποιοτική στελέχωσή του και προσδιορίζονται οι αρμο¬ 
διότητες και οι θέσεις του στελεχιακού του δυναμικού κα¬ 
τά κατηγορίες και κλάδους. 

Άρθρο Ιο 

Νομική προσωπικότητα και 
Επίπεδο λειτουργίας 

Συνιστάται στον Παιδικό Σταθμό του Δ.Δ. Βεγόρων του 
Δήμου Φιλώτα, ως Νομικό Πρόσωπο του άρθρου 203 του 
Π.Δ. 410/95 ήτοι Δημοτικό Νομικό Πρόσωπο, υπηρεσία, 
σε επίπεδο τμήματος, σύμφωνα με τη Γ2β/5466/5.12.98 
κοινή απόφαση Υπουργών Προεδρίας, Υγείας Πρόνοιας 
και Κοινωνικών Ασφαλίσεων και είναι δυναμικότητας -25- 
νηπίων. 

Άρθρο 2ο 

Σκοπός του Σταθμού 

Ο σκοπός του Σταθμού είναι η διαπαιδαγώγηση, καθη¬ 
μερινή φύλαξη, φροντίδα, ημερήσια διατροφή και ψυχα¬ 
γωγία νηπίων, εργαζομένων γονέων, η πολύπλευρη νοη- 
τική, συναισθηματική, κοινωνική, ψυχοσωματική ανάπτυ¬ 
ξη των παιδιών, η προπαρασκευή τους για τη φυσική 
μετάβασή τους από την οικογενειακή ζωή στο σχολικό πε¬ 
ριβάλλον, η εξάλειψη, κατά το δυνατόν, με αντισταθμιστι¬ 
κή αγωγή των διαφορών των παιδιών λόγω του διαφορε¬ 
τικού πολιτιστικού, οικονομικού και μορφωτικού επιπέ¬ 
δου των γονέων και η εξυπηρέτηση των εργαζομένων 
γονέων με τη λειτουργία του σταθμού ως κέντρου κοινω¬ 
νικής πολιτικής και βοήθειας. 

Άρθρο 3ο 

Γραφείο Πρόεδρου και Διοικητικού Συμβουλίου 

Ο Πρόεδρος και το Δ.Σ. του Νομικού Προσώπου κατευ¬ 
θύνει τη δράση για την εκπλήρωση της αποστολής του. 

Διοικεί και διαχειρίζεται την περιουσία και τους πόρους 


του Ν.Π. Εγκρίνει και υποβάλλει τον ετήσιο προϋπολογι¬ 
σμό, απολογισμό και ισολογισμό. Εκπονεί επενδυτικά 
προγράμματα και προγράμματα ανάπτυξης των δραστη¬ 
ριοτήτων του Ν.Π. και αποφασίζει γενικά για κάθε θέμα 
που είναι αρμόδιο από το Νόμο και τον κανονισμό λει¬ 
τουργίας. 

Εκτελεί τις αποφάσεις του Δ.Σ. 

Συγκαλεί σε συνεδρίαση το Δ.Σ. 

Παρακολουθεί και κατευθύνει τη λειτουργία του Ν.Π. 

Προ'ΐσταταιτων υπηρεσιώντου Ν.Π. και εκδίδει τις πρά¬ 
ξεις που αφορούν το προσωπικό και είναι πειθαρχικός 
προϊστάμενος αυτού. 

Εκπροσωπεί το Ν.Π. σε κάθε δικαστήριο και δημόσια 
αρχή. 

Υπογράφει τα έγγραφα και τις συ μβάσεις του Ν. Π. 

Αποφασίζει για τη λήψη έκτακτων μέτρων και υποβάλ¬ 
λει τις σχετικές αποφάσεις για έγκριση στο Δ.Σ. 

Άρθρο 4ο 
Θέσεις 

• 2 θέσεις ΤΕ3 Βρεφονηπιοκόμων (ΤΕ με βαθμό Δ’ - Α’ 
Προϊστάμενου) κάτοχοι πτυχίου ΤΕ1 βρεφονηπιοκομίας 
της ημεδαπής ή ισότιμης σχολής της αλλοδαπής. 

Επειδή ο Σταθμός λειτουργεί σε επίπεδο τμήματος και 
δέχεται τουλάχιστον 50 παιδιά και η αναλογία σύμφωνα με 
το Νόμο είναι 25 νήπια στην κάθε βρεφονηπιοκόμο απαι¬ 
τούνται 2 θέσεις. Επειδή εξάλλου το ωράριο εργασίας των 
βρεφονηπιοκόμων είναι 6/ωρο ενώ του Σταθμού είναι 
9/ωρο, υπάρχει ανάγκη κάλυψης των τριών (3) ως άνω κε¬ 
νών ωρών, όπως υπάρχει και ανάγκη καθημερινής ενασχό¬ 
λησης ενός ή μιας βρεφονηπιοκόμου με τις διοικητικές λει¬ 
τουργικές και γενικότερα τρέχουσες ανάγκες του Σταθ¬ 
μού. Ο Διευθυντής, ως προϊστάμενος, δεν υπολογίζεται σ’ 
αυτήν την αναλογία και έτσι η σύσταση της μιας επιπλέον 
θέσης βρεφονηπιοκόμου, πέραν της νομίμου ως άνω ανα¬ 
λογίας, είναι επιβεβλημένη και υπαγορεύεται από την ανά¬ 
γκη καλύψεων των δύο αναγκών που προαναφέρθηκαν. Οι 
θέσεις των μονίμων των αντιστοίχων κλάδων θα καλυ¬ 
φθούν όταν φύγουν οι προσωποπαγείς. 

• 1 θέση Μαγείρου ΥΕ 16 

• 1 θέση Προσωπικού Καθαριότητας - Βοηθητικών ερ¬ 
γασιών (I Β) ΥΕ16. 

Προσωποπαγείς θέσεις (προσωρινές) 

Στους παραπάνω κλάδους και θέσεις εντάσσονται σε 
θέσεις συνιστώμενες προσωποπαγείς, με το ήδη υπηρε¬ 
τούν μόνιμο υπαλληλικό προσωπικό του Σταθμού που με¬ 
τατάσσεται αυτοδίκαια, σύμφωνα μετο αριθ. 9 παράγρ. 7 
του Ν. 2503/97 και οι οποίες θα καταργηθούν μετά την 
έξοδο του μονίμου προσωπικού από την υπηρεσία (προ¬ 
σωρινές). 

Για τους υπηρετούντες στον Σταθμό υπαλλήλους του 
κλάδου ΠΕ ισχύει το Άρθρο 35 Ν. 2646/1998 (ΦΕΚ Ιο 
αριθ. Φύλλου 236). 

Στον παρόντα Σταθμό, σε τέτοιου είδους προσωποπα¬ 
γείς θέσεις, υπηρετούν υπάλληλοι, που καλύπτουν θέ¬ 
σεις ΤΕ Βρεφονηπιοκομίας (προσωρινές) 1, ΥΕ16 μαγεί¬ 
ρων -. ΥΕ βοηθών εργασιών και καθαριότητας 1. 

Τυπικά προσόντα διορισμού : 

• Στον κλάδο ΤΕ3 Βρεφονηπιοκόμων. 

Πτυχίο ή δίπλωμα ΤΕΙ της ημεδαπής ή ισότιμων σχολών 
της ημεδαπής ή αλλοδαπής. 

• Στον κλάδο ΔΕ32 Μαγείρων. 

Πτυχίο μέσης σχολής μαγείρων και ελλείψει αυτών από¬ 
φοιτος εξαταξίου Γυμνασίου ή Λυκείου. 

• Στον κλάδο ΥΕ14 βοηθών Μαγείρων και ΥΕ16 προ¬ 
σωπικού Καθαριότητας. 

Απολυτήριο υποχρεωτικής εκπαίδευσης. 

Άρθρο 5ο 
Διευθυντής 

Α’ Επιλογή Διευθυντή 

Για τη θέση του Διευθυντή του ως άνω Νομικού Προ¬ 
σώπου επιλέγεται υπάλληλοο με βαθμό Α’ - Δ’ των κατη¬ 
γοριών ΠΕ, ΤΕ (Κλάδων Νηπιαγωγών προς Βρεφονηπιο- 
κομίας) σύμφωνα με το Ν. 2190/94 άρθρο 36 και το Ν. 
1188/1981 άρθρο 160. Σε περίπτωση που δεν έχει οριστεί 
από το Υπηρεσιακό Συμβούλιο, καθήκοντα ασκεί ο αρχαι¬ 
ότερος υπάλληλος των παραπάνω κλάδων. 

Τον Διευθυντή αναπληρώνει σε περίπτωση απουσίας ή 
κωλύματος ο κατά βαθμό ανώτερος υπάλληλος των πα¬ 
ραπάνω κλάδων και ο οποίος θα ορίζεται με απόφαση του 
Δ.Σ. 

Β’ Καθήκοντα Διευθυντή 

• Ο Διευθυντής παρίσταται στις συνεδριάσεις του Διοι¬ 
κητικού Συμβουλίου χωρίς ψήφο σε περίπτωση που δεν 
είναι μέλος του Διοικητικού Συμβουλίου. Εισηγείται θέμα¬ 
τα της ημερήσιας διάταξης που καταρτίζονται από τον 
Πρόεδρο του Δ.Σ. και εκφέρει γνώμη για κάθε ένα από αυ¬ 
τά, που καταχωρείται στα πρακτικά. Εκτελεί χρέη γραμ¬ 
ματέα και τηρεί τα πρακτικά. 

• Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Παιδικού Σταθ¬ 
μού, των εγκυκλίων και οδηγιών του Υπουργείου και για 
την πιστή εφαρμογή των αποφάσεων του Δ.Σ. 

• Είναι υπεύθυνος για την τήρηση του εκπαιδευτικού 
προγράμματος. 

• Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Δ.Σ. 

• Προΐσταται όλωντων υπαλλήλωντου Σταθμού, ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες. Παρακολουθεί και συντονίζει έργο τους ανάλο¬ 
γα προς τις ανάγκες που ανακύπτουν κάθε φορά. 

• Συγκαλεί τουλάχιστον μία φορά το μήνα το προσωπι¬ 
κό του Παιδικού Σταθμού για συζήτηση και ενημέρωση σε 
γενικότερα θέματα που απασχολούν το Σταθμό και για 
προγραμματισμό νέων δραστηριοτήτων. 

• Συντάσσει την εμπιστευτική αλληλογραφία του Σταθ¬ 
μού, καθώς επίσης και την υπόλοιπη αλληλογραφία τού¬ 
του και υπογράφει τα έγγραφα εκείνα για τα οποία έχει 
εξουσιοδοτηθεί από το Δ.Σ. 

• Τηρεί τη σφραγίδα του Σταθμού και την εμπιστευτική 
αλληλογραφία του. 

• Κρατεί το ένα από τα δύο κλειδιά της αποθήκης. (Το 
άλλο κρατείται από τον νόμιμο αναπληρωτή του Διευθυ- 
ντή). 

• Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης μέχρι τρεις (3) ώρες από το κανο¬ 
νικό του ωράριο. 

• Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

• Κατευθύνει το προσωπικό καθαριότητας - βοηθητι¬ 
κών εργασιών ως προς τη σωματικά καθαριότητα των νη¬ 
πίων. 

• Επιβλέπει την καθαριότητα του Σταθμού και φροντί¬ 


ζει για τη σωστή λειτουργία του καθώς και για την έγκαι¬ 
ρη παρασκευή του φαγητού. 

• Συνεργάζεται με το Δ.Σ. για την κατάρτιση του ετήσι¬ 
ου προϋπολογισμού εσόδων, εξόδων του Σταθμού και 
του απολογισμού και Ισολογισμού τούτου. 

• Επιμελείται για τον εφοδιασμό του Σταθμού, όσον 
αφορά το παιδαγωγικό υλικό και τα αναγκαία τρόφιμα και 
λοιπά είδη και υλικά, καθώς και για την καλή φύλαξη, συ¬ 
ντήρηση και διάθεση αυτών. 

• Ενημερώνει το προσωπικό των Κλάδων Βρεφονηπιο- 
κομίας ή Νηπιαγωγών (προσωρ.) για τα εισερχόμενα, κά¬ 
θε φορά, έγγραφα στο Σταθμό, ώστε το προσωπικό αυτό 
να είναι σε θέση να τον αναπληρώνει, σε περίπτωση απου¬ 
σίας του ή κωλύματος του. Ίδια ενημέρωση γίνεται και 
στο προσωπικό του Σταθμού, όπου τούτο επιβάλλεται. 

• Συγκαλεί, ύστερα από απόφαση του Δ.Σ. συγκέντρω¬ 
ση γονέων και κηδεμόνων, τουλάχιστον δύο (2) φορές το 
χρόνο, στην οποία παρευρίσκεται ο ίδιος, ένα από τα μέ¬ 
λη του Δ.Σ., οι υπάλληλοι των κλάδων Νηπιαγωγών (προ¬ 
σωρινών) ή Βρεφονηπιοκομίας. Σκοπός της συγκέντρω¬ 
σης είναι η ανταλλαγή απόψεων μεταξύ των γονέων - κη¬ 
δεμόνων και διοίκησης για λειτουργικά θέματα του 
Σταθμού, η ενημέρωσή τους σε ό,τι αφορά την ψυχοσω¬ 
ματική υγεία των παιδιών τους και υποβοήθησή τους στο 
έργο του προσωπικού για την προαγωγή της αυτοεξυπη¬ 
ρέτησης των παιδιών τους. 

• Τηρεί από τα βιβλία του Σταθμού τα εξής : 

α. Βιβλίο παρουσίας προσωπικού 

β. Βιβλίο εμπιστευτικού πρωτοκόλλου 

γ. Βιβλίο παρατηρήσεων μελών Δ.Σ. 

ε. Το Μητρώο των παιδιών. Στο βιβλίο αυτό καταχωρούν 
και υπογράφουν καθημερινά τόσο ο ίδιος όσο και οι υπάλ¬ 
ληλοι των Κλάδων Νηπιαγωγών (προσωρινών) ή Βρεφο¬ 
νηπιοκομίας μη διδαχθείσα ύλη. 

• Εκδίδει και συνυπογράφει με τα άλλα μέλη της Επι¬ 
τροπής τα δελτία εισαγωγής του υλικού. Εκδίδει και συ¬ 
νυπογράφει με το μάγειρα το Δελτίο Εξαγωγής. 

• Τηρεί τα βιβλία διαχείρισης και διοίκησης και λοιπά 
παραστατικά στοιχεία και διεξάγει την διαχειριστική υπη¬ 
ρεσία του Σταθμού, σύμφωνα με την προγραμματική σύμ¬ 
βαση. Εκδίδει κα συνυπογράφει με τον Πρόεδρο και τον 
Ελεγκτή του Δ.Σ. τις αποδείξεις είσπραξης. 

• Εκδίδει τα χρηματικά εντάλματα και τις επιταγές και 
συνυπογράφει αυτά με τον Πρόεδρο και τον Ελεγκτή. 

• Συντάσσει τις μισθοδοτικές καταστάσεις του πάσης 
φύσεως προσωπικού του Σταθμού κα συνυπογράφει αυ¬ 
τά με τον Πρόεδρο και τον Ελεγκτή. 

• Είναι υπεύθυνος για τηντήρηση των λογαριασμών, τη 
συγκέντρωση των παραστατικών στοιχείων της διαχείρι¬ 
σης, τη φύλαξη και ταξινόμηση των δικαιολογητικών ει¬ 
σπράξεων και πληρωμών, έτσι που να είναι ευχερής ο 
έλεγχος σε οποιοδήποτε χρόνο. 

• Είναι υπεύθυνος για τη συγκέντρωση και απόδοση 
έγκαιρα στα αρμόδια Ταμεία των γενομένων καταστάσε¬ 
ων. 

• Όταν δεν υπηρετεί Διευθυντής ή υπηρετεί ή κωλύεται 
ή απουσιάζει, όλα τα παραπάνω καθήκοντα ασκεί ο νόμι¬ 
μος αναπληρωτής αυτού. 

Άρθρο 6ο 

Υπάλληλοι των Κλάδων Βρεφονηπιοκομίας ή 
Νηπιαγωγών (Προσωρινός) 

• Φροντίζουν για τη σωστή ψυχοσωματική υγεία και ψυ- 

χοκινητική εξέλιξη των παιδιών, με πραγματοποίηση ατο¬ 
μικών προγραμμάτων ανάλογα με την ηλικία τους. 

• Εισηγούνται στον Προϊστάμενο του Σταθμού για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

• Απασχολούντο παιδιά σύμφωνα με το ημερήσιο πρό¬ 
γραμμα, απασχόλησης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας το εκπαιδευτικό υλικό που τους έχει διατεθεί. 

• Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας - βοηθητικών 
εργασιών. 

• Φροντίζουν τα παιδιά κατά την ώρα του φαγητού. 

• Διατηρούν επαφή με τους γονείς και τους ενημερώ¬ 
νουν για τη συμπεριφορά και τη ψυχοσωματική υγεία των 
παιδιών τους. 

• Βοηθούν τον Διευθυντή κατά τις ώρες που δεν απα¬ 
σχολούνται με τα παιδιά στη διοικητική και διαχειριστική 
εργασία και εκτελούν κάθε άλλη εργασία σε περίπτωση 
έκτακτης ανάγκης με υπόδειξη του Προϊστάμενου. 

• Οι υπάλληλοι του κλάδου Βρεφονηπιοκομίας, εφό¬ 
σον υπηρετούν σε τμήματα βρεφών, έχουν πέρα από τα 
ποοαναφερόμενα καθήκοντα και τα ακόλουθα: 

α. Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

β. Επιμελούνται του καθημερινού ιματισμού των βρε¬ 
φών που παραλαμβάνουν από την Διευθύντρια, ευθυνό- 
μενοι για κάθε απώλεια ή αδικαιολόγητη καταστροφή 
του. 

• Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από το Διευ¬ 
θυντή. 

Άρθρο 7ο 

Υπάλληλοι του κλάδου Βοηθητικού Προσωπικού - 
Μαγειρείου 

Ο υπάλληλος που ορίζεται να ασκεί καθήκοντα μαγεί¬ 
ρου : 

• Παραλαμβάνει από το Διευθυντή την αναγκαία ποσό¬ 
τητα τροφίμων και υπογράφει τα σχετικά δελτία εξαγω¬ 
γής- 

• Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοστο- 
λόγιο και διαιτολόγιο. 

• Φροντίζει για το σερβίρισματου προγεύματος και του 
μεσημεριανού φαγητού. 

• Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από το Διευ¬ 
θυντή και οφείλει να φροντίζει γιατην καλή συντήρηση και 
καθαριότητα αυτών, καθώς και του χώρου του μαγειρεί¬ 
ου, ευθυνόμενος για κάθε απώλεια ή αδικαιολόγητη κα¬ 
ταστροφή τους. 

• Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθηκεύσεως αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

• Σε όλες τις παραπάνω εργασίες βοηθιέται από το 
προσωπικό καθαριότητας βοηθητικών εργασιών, με υπό¬ 
δειξη του Διευθυντή. 

• Εκτελεί κάθε άλλη εργασία, όταν υπάρχει έκτακτη 
ανάγκη με υπόδειξη του Διευθυντή. 


• Σε περίπτωση που απουσιάζει ο Διευθυντής ή ο ανα¬ 
πληρωτής αυτού, κρατά το δεύτερο κλειδίτης αποθήκης. 

Άρθρο 8ο 
Βοηθός μαγείρου 

• Βοηθάει το μάγειρα για την παρασκευή του φαγητού. 

• Φροντίσει για το σερβίρισμα του προγεύματος και 
του μεσημεριανού φαγητού. 

• Αντικαθιστά το μάγειρα. 

• Αντικαθιστά το προσωπικό καθαριότητας. 

• Εκτελεί κάθε άλλη εργασία, όταν υπάρχει έκτακτη 
ανάγκη με υπόδειξη του Δ/ντή. 

Άρθρο 9ο 

Υπάλληλοι του Κλάδου Προσωπικού Καθαριότητος 

Βοηθητικών εργασιών 

• Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

• Είναι αποκλειστικά υπόλογοι για τον Γενικό Ιματισμό 
του Σταθμού και παραλαμβάνουν από το Διευθυντή, 
εκτός εκείνου που χρησιμοποιείται από κάθε υπάλληλο 
των κλάδων Βρεφονηπιοκομίας ή Νηπιαγωγών (προσω¬ 
ρινός) και οφείλουν να μεριμνούν για την καλή συντήρη¬ 
ση, καθαριότητα και φύλαξη αυτού στον κατάλληλο χώρο 
αποθήκευσής του, ευθυνόμενοι για κάθε απώλεια ή αδι¬ 
καιολόγητη καταστροφή του. 

• Βοηθούντο μάγειρα στην προετοιμασία του φαγητού 
των παιδιών. 

• Φροντίζουν για τη διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφο/μίας ή Νηπιαγωγών (προσωρινός) 
καθ’ όλη τη διάρκεια του φαγητού των παιδιών. 

• Φροντίζουν μετά το τέλος του φαγητού για τη συγκέ¬ 
ντρωση και μεταφορά στο χώρο του μαγειρείου των ει¬ 
δών εστιάσεως. 

• Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού Μαγειρείου, εκτελούν εκ περιτροπής και καθήκο¬ 
ντα Μαγείρου μέχρι την πρόσληψη έκτακτου υπαλλήλου 
προο αναπλήρωση του κωλυόμενου ή ασθενούντος. 

• Επιλαμβάνονται της καθαριότητας των παιδιών του 
νηπιακού τμήματος. 

• Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

ΆρθροΙΟο 

Αποδοχές 

Το προσωπικό θα αμείβεται σύμφωνα με όσα ορίζει ο Ν. 
2470/97 με τα επιδόματα και τις παροχές των υπαλλήλων 
των ΟΤΑ. Οι επιπλέον θέσεις θα βαρύνουν τον Προϋπο¬ 
λογισμό του Δήμου. 

Άρθρο 11ο 

Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωσή τους σε καινού¬ 
ριες μεθόδους πρακτικής και εργασίας είναι απαραίτητη 
η συμμετοχή τους σε σοβαρά σεμινάρια στο εσωτερικό 
της χώρας ή το εξωτερικό. Το κόστος αυτών των συμμε¬ 
τοχών θα καλύπτεται από τον προϋπολογισμό ή το Δήμο 
Αμυνταίου. 




1608 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο12ο 

Υπερωρία 

Εάν για τις ανάγκες εξυπηρέτησης του Σταθμού απαι¬ 
τηθεί επιπλέον υπηρεσιακή απασχόληση αυτή θα αποφα- 
σίζεται νόμιμα, θα αποδεικνύεται όπως ορίζει ο νόμος και 
θα αμείβεται σύμφωνα μετις κείμενες διατάξεις και τον Ν. 
2470/97. 

Άρθρο 13ο 

Ειδικοί κανόνες για το προσωπικό 

• Οι ώρες προσέλευσης και αποχώρησης του προσω¬ 
πικού του Ν.Π. καθορίζονται με απόφαση του Δ.Σ. και εί¬ 
ναι ανάλογες με το ωράριο εργασίας και τις ώρες λει¬ 
τουργίας του Σταθμού. 

• Απαγορεύεται η απομάκρυνση του προσωπικού από 
το Σταθμό κατά, τις εργάσιμες ώρες. Εφόσον συντρέχουν 
ιδιαίτερα σοβαροί λόγοι προσωπικοί ή υπηρεσιακοί λόγοι 
επιτρέπεται ολιγόωρη απομάκρυνση του υπαλλήλου, με¬ 
τά από ειδική άδεια του Προϊσταμένου ή σε εξαιρετικές 
επείγουσες περιπτώσεις του υπεύθυνου του Σταθμού. 

• Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική απο¬ 
δοχή του προσωπικού, αλλά αποβλέπει στην εξυπηρέτη¬ 
ση ομαλής λειτουργίας του Σταθμού. 

Κατά συνέπεια δεν επιτρέπεται η χορήγηση στο προ¬ 


σωπικού φαγητού σε χρήμα ή σε είδος ή χωριστά παρα¬ 
σκευή φαγητού για το προσωπικό. 

• Στο προσωπικό του Σταθμού χορηγούνται κάθε χρό¬ 
νο δύο (2) μπλούζες εργασίας (χειμερινή - θερινή) καθώς 
και δύο (2) ζεύγη υποδημάτων (θερινά - χειμερινά). Οι 
μπλούζες και τα υποδήματα θα συμπεριλαμβάνεται στο 
γενικό ιματισμό του Ιδρύματος. 

Άρθρο 14ο 

• Για κάθε θέμα που δεν καλύπτεται ρητά από τον πα¬ 
ρόντα Οργανισμό Εσωτερικής λειτουργίας θα ισχύει ο 
σχετικός κατά περίπτωση νόμος. 

Στον προϋπολογισμό του τρέχοντα έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του υπηρετούντος προσωπι¬ 
κού. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Νομικού Προ¬ 
σώπου «Δημοτικός Παιδικός Σταθμός Δ.Δ. Βεγόρων Δή¬ 
μου Φιλώτα», το ύψος της οποίας δεν μπορεί να προσδιο- 
ρισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 19 Ιανουάριου 2001 

Ο Γενικός Γραμματέας Περιφέρειας 
ΙΩΑΝΝΗΣ ΝΙΚΟΛΑΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




